stanford-oval/wikipedia huggingface dataset:
בית יעקב זוננברג
היסטוריה

המבנה תוכנן על ידי האדריכל לאופולד קרקואר בעבור יעקב זוננברג, תעשיין חיפאי בעל מפעלי מתכת שעלה מדנציג בפולין. התוכניות אושרו בחודש נובמבר 1938, ועבודות הבניה הסתיימו במהלך 1939-1940 על שתי חלקות בחלקו התחתון של רחוב שונמית בשכונת רמת התשבי בכרמל הצפוני, שזה עתה החלה להתפתח. במהלך מלחמת העצמאות שימש כבית בידוד למפוני שער הגולן.
המבנה

הבית בעל 3 קומות ומאופיין בשילוב מאסות מלבניות לקטני ואלמנטים של הסגנון הבין-לאומי, פתחים רבועים ופתחים בעלי קשת עליונה. גימור הבית הוא בטיח מסורק עדין. המבנה ניצב על מדרון מעל ואדי לוטם (במקור 'ואדי טטאר') ומשקיף על החוף המערבי של חיפה. לבית גרמי מדרגות חיצוניים חשופים, המאפיינים את עבודתו של האדריכל דאז בדומה לאלו שתכנן במלון הר הכרמל (טלטש). המדרגות היורדות לגן ההיקפי בקומות הקרקע נבנו בגושים גדולים של אבן טבעית, כמו גם הגדר שנבנתה ביחד עם המבנה ותוחמת את החלקה הרחבה. אלמנט מיוחד נוסף הוא אדני חלונות מסורקים (מפוספסים). הכניסה לבית היא מקצה הדרך, הבנוי כ־Cul-de-sac מבוי_(רחוב).
המבנה נשמר במהלך השנים ללא שינויים מהותיים ומשמש גם כיום למגורים.
תמונות

מבט אל הבית מן המדרון שתחתיו, זמן קצר לאחר השלמתו. תחילת שנות ה-40. צלם לא ידוע
קטעי מסמכים מקוריים מארכיון מנהל ההנדסה של עירית חיפה, מלמעלה בכיוון השעון: תוכנית החזית המערבית. בקשת רישיון הבניה עם שם בעל הנכס, אוקטובר 1938. כריכת תוכנית הבניין המקורית (גרמושקה), חתימתו של קרקואר למטה.
דיסקוגרפיה של אנה זק

| דיסקוגרפיה של אנה זק |
| --- | --- |
 
 אלבומי הופעה ↙:  1
 מיני-אלבומים ↙:  1
 סינגלים ↙:  25
 וידאו קליפים ↙:  24
 סינגלים שיווקיים ↙:  7
הדיסקוגרפיה של הזמרת והשחקנית הישראלית אנה זק מורכבת ממיני-אלבום אחד, 20 סינגלים (כולל שיתוף פעולה אחד), שבעה סינגלים שיווקיים ו־23 וידאו קליפים.
מיני-אלבומים

| שם | פרטי האלבום |
| --- | --- |
רצה סולו:  תאריך יציאה: 7 במרץ 2021  חברת תקליטים: NMC
מיני-אלבומים > מיני-אלבומי הופעה

| שם | פרטי האלבום |
| --- | --- |
לייב סשן (Live):  תאריך יציאה: 27 בדצמבר 2023  חברת תקליטים: ITModels ‏•‏‏ D-Music
סינגלים

| שנה | שם | מיקומי שיא "—" מסמן כי השיר לא נכנס למצעד "*" מסמן כי המצעד לא היה קיים> .מדיה פורסט  | מיקומי שיא "—" מסמן כי השיר לא נכנס למצעד "*" מסמן כי המצעד לא היה קיים> .גלגלצ | מיקומי שיא "—" מסמן כי השיר לא נכנס למצעד "*" מסמן כי המצעד לא היה קיים> .היטליסט | מיקומי שיא "—" מסמן כי השיר לא נכנס למצעד "*" מסמן כי המצעד לא היה קיים> .העשירייה | אלבום |
| --- | --- | --- | --- | --- | --- | --- |
| 2017 | "Money Honey" | — | — | * | * | סינגל ללא אלבום |
| 2017 | "My Love" | — | — | * | * | סינגל ללא אלבום |
| 2018 | "Bang Bang" | — | — | * | * | סינגל ללא אלבום |
| 2019 | "Tik Tok" | — | — | * | * | סינגל ללא אלבום |
| 2019 | "Call It Out" | — | — | * | * | סינגל ללא אלבום |
| 2019 | "Hola Mamacita" | — | — | * | * | סינגל ללא אלבום |
| 2020 | "בלוק" | — | — | * | * | סינגל ללא אלבום |
| 2020 | "קוביות" (עם סטטיק ובן-אל) | 2 | — | * | * | סינגל ללא אלבום |
| 2021 | "כל החברים שלך" (בהשתתפות דודו פארוק) | — | — | * | * | רצה סולו |
| 2021 | "שמור על העולם" (עם דוד ד'אור) | — | — | * | * | סינגל ללא אלבום |
| 2021 | "בוקר טוב עולם" (עם נסרין קדרי ודולי ופן) | — | — | * | * | צעירים לנצח |
| 2021 | "גבר בפוראבר" (בהשתתפות פוראבר תל אביב) | — | — | * | * | סינגל ללא אלבום |
| 2021 | "כל הבאז" | — | — | * | * | סינגל ללא אלבום |
| 2022 | "לך לישון" | 1 | 1 | * | 1 | סינגל ללא אלבום |
| 2022 | "מי זאת" | 1 | 1 | * | 1 | סינגל ללא אלבום |
| 2022 | "מה נשאר לי ממך" (עם אביב גפן) |  | — | * | — | סינגל ללא אלבום |
| 2022 | "ראשון בבוקר" (עם עדן בן זקן ונונו) | 1 | — | 77 | 3 | סינגל ללא אלבום |
| 2023 | "Hoodie" (עם מרגי) | 6 | 2 | 23 | — | סינגל ללא אלבום |
| 2023 | "אולסטאר וגופיות" (עם איתי גלו) | 3 | 2 | 5 | 3 | סינגל ללא אלבום |
| 2023 | "כולם מזיזים" | 4 | — | 42  | — | סינגל ללא אלבום |
| 2024 | "אלבבאלה" (עם כפיר צפריר) | 14 | — | 77 | — | ישראל בידור – שרים למדינה |
| 2024 | "ויני וידי ויצ'י" | — | — | — | — | סינגל ללא אלבום |
| 2024 | "עוד אחד" | — | — | — | — | סינגל ללא אלבום |
| 2024 | "לא להתאבסס" | 2 | 4 | 46 | — | סינגל ללא אלבום |
סינגלים > השתתפות בסינגלים

| שנה | שם | אלבום |
| --- | --- | --- |
| 2018 | "Gravity" (ריצ'רד אורלינסקי (צר') בהשתתפות אנה זק ופאט ג'ו) | סינגל ללא אלבום |
סינגלים > סינגלים שיווקיים

| שנה | שם | הערות>  |
| --- | --- | --- |
| 2020 | "סימן שאנחנו מגזימים" | קמפיין נגד אלימות של ערוץ הילדים |
| 2020 | "שמור עליי" (דולי ופן בהשתתפות קווין רובין, אנה זק, איתי לוי ואגם בוחבוט) | שיר הנושא של קמפיין משרד הבריאות ללבישת מסכה רפואית במהלך מגפת הקורונה בישראל |
| 2021 | "סוף אחר" | מתוך הסרט "הרפסודה" |
| 2023 | "I'M GOING UP" | מתוך "לעוף על אנה" |
| 2023 | "קלטתי אותך" (עם שחר סאול) | מתוך "לעוף על אנה" |
| 2023 | "Secrets" | מתוך "לעוף על אנה" |
| 2023 | "לא קונה אותי" (עם עילי צ'פמן) | מתוך "לעוף על אנה" |
השתתפות באלבומים

| שנה | שיר | אמנים נוספים | אלבום |
| --- | --- | --- | --- |
| 2019 | "בא לי לרקוד / הולה מאמסיטה" | – | פסטיגל PLAY (2019) |
| 2019 | "מחרוזת צביקה פיק" | משתתפי פסטיגל 2019 | פסטיגל PLAY (2019) |
| 2019 | "PLAY פסטיגל" | משתתפי פסטיגל 2019 | פסטיגל PLAY (2019) |
| 2020 | "MY פסטיגל" | משתתפי פסטיגל 2 | MY פסטיגל – האלבום |
| 2020 | "זה לא כל כך פשוט להיות כאן ילד" | משתתפי פסטיגל 2 | MY פסטיגל – האלבום |
| 2020 | "ככה עושים פסטיגל" | משתתפי פסטיגל 2 | MY פסטיגל – האלבום |
| 2020 | "40 שנות פסטיגל" | משתתפי פסטיגל 2 | MY פסטיגל – האלבום |
| 2020 | "יש בך" | משתתפי פסטיגל 2 | MY פסטיגל – האלבום |
| 2020 | "יד ביד" | משתתפי פסטיגל 2 | MY פסטיגל – האלבום |
וידאו קליפים

| שם | שנה | במאי | מספר צפיות ביוטיוב (במיליונים, נכון לאוקטובר 2024) | מקור |
| --- | --- | --- | --- | --- |
| "Money Honey" | 2017 | נמרוד פלד | 5.1 |  |
| "My Love" | 2017 | נמרוד פלד | 4.7 |  |
| "Bang Bang" | 2018 | רומן בוצ'אצקי | 6 |  |
| "עד הקצה" | 2018 | קובי מחט | 2.3 |  |
| "Gravity" | 2018 | טל זגרבה | 5.8 |  |
| "Tik Tok" | 2019 | רומן בוצ'אצקי | 13 |  |
| "Call It Out" | 2019 | רומן בוצ'אצקי | 1.7 |  |
| "Hola Mamacita" | 2019 | – | 6.8 |  |
| "בלוק" | 2020 | רומן בוצ'אצקי | 12 |  |
| "סימן שאנחנו מגזימים" | 2020 | רומן בוצ'אצקי | 2.1 |  |
| "קוביות" (עם סטטיק ובן-אל) | 2020 | רומן בוצ'אצקי | 25 |  |
| "בוקר טוב עולם" | 2021 | יונתן ויצמן | 14 |  |
| "גבר בפוראבר" | 2021 | איתמר לידר | 4.1 |  |
| "כל הבאז" | 2021 | רותם סולומון | 11 |  |
| "לך לישון" | 2022 | איתמר לידר שירי | 25 |  |
| "מי זאת" | 2022 | איתמר לידר שירי | 21 |  |
| "מה נשאר לי ממך" | 2022 | איתמר לידר שירי | 1.7 |  |
| "ראשון בבוקר" | 2022 | איתמר לידר שירי | 7.1 |  |
| "Hoodie" | 2023 | איתמר לידר שירי | 3 |  |
| "אולסטאר וגופיות" | 2023 | איתמר לידר שירי | 13 |  |
| "כולם מזיזים" | 2023 | איתמר לידר שירי | 4.3 |  |
| "ויני וידי ויצ'י" | 2024 | איתמר לידר שירי | 2 |  |
| "עוד אחד" | 2024 | איתמר לידר שירי | 1.4 |  |
| "לא להתאבסס" | 2024 | עומר אלוני | 0.1 |  |
בלייק ריטסון

| --- | --- |

 לידה:  14 בינואר 1978 (בן 46) לונדון, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1996 
 מקום לימודים:  בית הספר סנט פול  ג'יזס קולג', קיימברידג' 
 בן או בת זוג:  האטי מוראהן 
 פרופיל ב-IMDb
 
בלייק אדם ריטסון (באנגלית: Blake Adam Ritson; נולד בינואר 1978) הוא שחקן ובמאי אנגלי.
ביוגרפיה

ריטסון נולד ב-1978 בלונדון. עד 1993 למד בבית הספר "דולפין סקול" ברדינג שבברקשייר. אחר כך בבית הספר "סט. פול" במערב לונדון. באוניברסיטת קיימברידג' (Jesus College) למד אנגלית ואיטלקית של ימי הביניים, וסיים את התואר בשנת 2000.
קריירה

בהיותו סטודנט הופיע על במת התיאטרון ועל מסכי הקולנוע. הוא גילם את פול אתרידג' ב-" White Chameleon", את פליאנס ב"מקבת'" ואת אוגוסטוס ב"ארקדיה" מאת טום סטופארד בהפקה של התיאטרון הלאומי בבימוים של ריצ'רד אייר וטרור נאן.
תפקידיו הידועים ביותר של ריטסון הם המלך אדוארד השלישי בסדרת הטלוויזיה "עולם ללא סוף" (2012), הדוכס מקנט במיני סדרה "על אדונים ומשרתים" (2010 - 2012), מר אלטון בעיבוד משנת 2009 של הרומן "אמה" מאת ג'יין אוסטין, ואדמונד ברטרם ב"מנספילד פארק" עיבוד נוסף לספר של אוסטן. בסדרת הטלוויזיה "כובע אדום" שיחק בתפקיד ג'יילס ויקרי, ובסדרה הבלשית "A Touch of Frost" (בכיכובו של דייוויד ג'ייסון) גילם את העוזר רוברט פרסלי. עוד שיחק בתפקיד ג'סטין בסדרה "ליגה של גברים", כאידק בסרט הטלוויזיה "אלוהים על דוכן הנאשמים", ובתפקיד הראשי בסרט הקצר "For Elsie", שהיה שותף בהפקתו. ב-2013 השתתף בסדרת הפנטזיה-ההיסטורית "הסודות של דה וינצ'י וגילם את הרוזן ריאריו.
ריטסון כותב ומביים יחד עם אחיו, דילן. סרטו האחרון של דילן "Love Hate" בכיכובם של בן וישו והיילי אטוול הושלם במאי 2009. הסרט הוצג בפסטיבלים רבים כמו פסטיבל הקולנוע של אדינבורו, פסטיבל הקולנוע של פאלם ספרינגס, פסטיבל הקולנוע BFI בלונדון, פסטיבל הקולנוע הבינלאומי בברקשייר, פסטיבל קולנוע בסופיה, ב"טופיפסט" בפולין ועוד.
הסרט הקצר הראשון של האחים היה "Out of Time" עם מארק היפ וראקל קסידי. הסרט זכה בפרס חביב הקהל בפסטיבל הסרטים CON-CAN, והיה שני בתחרות בפסטיבל הקולנוע של ברלין. עוד הוצג הסרט בפסטיבלים בלונדון בסאן פאולו ובדרזדן. בסרט השני שביימו בלייק ודילן ריטסון "More More More" שיחק מארק גאטיס והגיע שני בתחרות של Turner Classic Movies.
סרט נוסף שביימו האחים הוא "Good Boy" עם ג'סיקה היינס, ריס שירסמית, ניקולס ברנס, ג'ואנה פייג' וארוסתו של בלייק ריטסון האטי מוראהן.
בשנת 2022 החל לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO.
קריירה > קריירה מוזיקלית

ריטסון ניגן בבנג'ולילי (banjolele) באלבום "Cowley Road Songs" של דאגלס הודג' משנת 2006. האלבום הוקלט ב"בלו מון סטודיו" במשך ארבעה ימים.
חיים אישיים

ריטסון ואחיו דילן ריטסון כותבים ומביימים יחד. דילן אף הוא למד בקיימברידג' שם כתב וביים מחזות עבור פוטלייטס ופסטיבל אדינבורו וזכה לשבחים.
ארוסתו של ריטסון היא השחקנית האטי מוראהן. ב-2016 נולדה בתם. באחד הסרטים שביימו האחים ריטסון היא הייתה מעצבת התלבושות ומפקחת על התסריט.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 |  | Breaking the Code | כריסטופר מורקום | סרט טלוויזיה |
| 1996 | נערה שונה | Different for Girls | פרנטיס הצעיר |  |
| 1997 |  | Knight School | סר רוג'ר דה קורסי | סדרת טלוויזיה (2 פרקים) |
| 1999 |  | Shooting the Past | ניק | סדרת טלוויזיה |
| 1999 | טיטוס | Titus | מוטיוס |  |
| 2000 | ליגה של גברים | The League of Gentlemen | ג'סטין סמרט | סדרת טלוויזיה (2 פרקים) |
| 2001 | לונדון בוערת | London's Burning | דרמוט | סדרת טלוויזיה (2 פרקים) |
| 2001 | אני בלעדיך | Me Without You | טים |  |
| 2001 |  | Urban Gothic | דייב מתיוס | סדרת טלוויזיה בפרק "The End" |
| 2001 | כובע אדום | Red Cap | לוטננט ג'יילס ויקרי | סדרת טלוויזיה |
| 2002 |  | A Box | שליח | סרט קצר |
| 2002 |  | The Cicerones | Guide 1 'Foreign' | סרט קצר |
| 2002 |  | AKA | אלכסנדר גריפוין |  |
| 2003 |  | Adventure Inc. | ביירון הייקרופט | סדרת טלוויזיה בפרק "Angel of St. Edmunds" |
| 2003 | כובע אדום | Red Cap | ג'יילס ויקרי | סדרת טלוויזיה |
| 2004 |  | Dragon Quest VIII: Journey of the Cursed King | אנג'לו | דיבוב |
| 2005 |  | If... | בן סאולס | סדרת טלוויזיה פרק אחד |
| 2005 |  | Strauss: The Waltz King | יוהאן שטראוס הבן | סרט טלוויזיה |
| 2005 |  | The Bill | גאווין מארי | סדרת טלוויזיה פרק "374" |
| 2006 | הרומנטיקנים | The Romantics | פרסי ביש שלי | סדרת טלוויזיה |
| 2006 | חדר מיון | Casualty | דניאל טקסר | סדרת טלוויזיה בפרק "Worlds Apart" |
| 2006 | חקירות המפקח לינלי | The Inspector Lynley Mysteries | גרהם מרשל | סדרת טלוויזיה בפרק "Chinese Walls" |
| 2006 |  | Killzone: Liberation | קולונל קובאר | דיבוב |
| 2006 |  | A Touch of Frost | בלש רוברט פרסלי | סדרת טלוויזיה בפרק "Endangered Species" |
| 2007 | מנספילד פארק | Mansfield Park | אדמונד ברטרם | סדרת טלוויזיה |
| 2007 |  | The Commander: The Devil You Know | ג'ון ליטלווד | סדרת טלוויזיה |
| 2008 | אלוהים על דוכן הנאשמים | God on Trial | אידק | סרט טלוויזיה |
| 2008 | רוקנרולה | RocknRolla | ג'וני סלואן |  |
| 2009 |  | Love Hate | רוב | סרט קצר |
| 2009 | אמה | Emma | מר אלטון | סדרת טלוויזיה (4 פרקים) |
| 2009 |  | Dead Man Running | ג'רוויס |  |
| 2010 | על אדונים ומשרתים | Upstairs Downstairs | הנסיך ג'ורג', דוכס קנט | סדרת טלוויזיה (2 פרקים) |
| 2011 |  | The Crimson Petal and the White | בודלי | סדרת טלוויזיה (3 פרקים) |
| 2011 |  | El Shaddai: Ascension of the Metatron | אנוך | משחק וידאו - דיבוב |
| 2012 | על אדונים ומשרתים | Upstairs Downstairs | הנסיך ג'ורג', דוכס קנט | סדרת טלוויזיה (8 פרקים) |
| 2012 | עולם ללא קץ | World Without End | אדוארד השלישי | סדרת טלוויזיה (8 פרקים) |
| 2015-2013 | הסודות של דה וינצ'י | Da Vinci's Demons | ג'ירולמו ריאריו | סדרת טלוויזיה; 26 פרקים |
| 2016 | שמש הודית | Indian Summers | צ'ארלי | תפקיד ראשי (עונה 2); 10 פרקים |
| 2018–2019 | קריפטון | Krypton | ברייניאק | תפקיד ראשי; 2 עונות |
| 2022-הווה | העידן המוזהב | The Gilded Age | אוסקר וון רין | תפקיד ראשי; 10 פרקים |
הערות שוליים

1 2 3
↑  Jones, Alice (28 ביולי 2008). "Modern miss: Hattie Morahan is ditching bonnets in favour of cutting-edge theatre work". The Independent. London. {{cite news}}:  (עזרה)
| --- | --- |
בקרת זהויות :  BIBSYS: 8002634  BnF: cb16555657q (data)  GND: 173929540  ISNI: 0000 0001 3342 2785  LCCN: no2008017518  MusicBrainz: 5ec26a60-6b72-43bc-aa30-9121c7bd4cc2  SUDOC: 13322192X  VIAF: 221091151   WorldCat (עם VIAF): 221091151
נמל התעופה הבין-לאומי זאגרב

נמל התעופה הבין-לאומי זאגרב פרניו טוג'מן (בקרואטית: Međunarodna zračna luka Dr. Franjo Tuđman) הוא נמל תעופה השוכן כ-10 קילומטר דרומית מזרחית לזאגרב, בירת קרואטיה, ומהווה בסיס פעולה מרכזי לחברת הדגל הקרואטית, קרואטיה איירליינס.
היסטוריה

נמל התעופה הנוכחי נבנה ב-1962 ליד העיירה פלסו. בתחילה כלל הנמל מסלול המראה באורך 2,500 מטר וטרמינל נוסעים בשטח של 1,000 מטר רבוע. בשנת 1966 נבנה טרמינל חדש ומודרני יותר בשטר של 5,000 מטר רבוע. ב-1974 הוארך מסלול ההמראה לאורך 3,252 מטר והטרמינל הורחב לשטח 12,000 מטר רבוע. ב-12 באפריל 2012 קיבלה חברת "נמלי תעופה פריז" זיכיון להפעלת התעופה ל-30 שנה מאת ממשלת קרואטיה. במסגרת ההסכם על החברה המפעילה לבנות טרמינל חדש. ואכן, ב-2013 החלה בנייתו של טרמינל חדש בשטח 70,000 מטר רבוע, שנגמרה בחודש מרץ 2017. הטרמינל בנוי בצורת גל; האדריכלים יצרו את הצורה הגלית של הגג כתזכורת להרים שמסביב. בסה"כ נעשה שימוש ב-2,000 טונות של פלדת בנייה, 35,000 מ"ק בטון.
הערות שוליים

↑  Katja Pfeiffer, A Roof with a Wave: Zagreb International, detail, ‏14 בספטמבר 2017
| --- | --- |
בקרת זהויות :  VIAF: 305610257   WorldCat (עם VIAF): 305610257 
ערך זה הוא קצרמרבנושא שדות תעופה ובנושא קרואטיה. אתם מוזמנים לתרום לוויקיפדיה ו.
גג הטרמינל בנמל התעופה בזאגרב, מבט מאולם הנוסעים
לואיז הייג

לואיז מרגרט הייג (באנגלית: Louise Margaret Haigh; נולדה ב-22 ביולי 1987) היא פוליטיקאית בריטית שכיהנה כשרת התחבורה הבריטית מ-5 ביולי 2024 ועד 29 בנובמבר 2024. היא חברת פרלמנט מטעם מפלגת הלייבור המייצגת את מחוז שפילד מאז 2015.
ראשית חייה

הייג נולדה וגדלה בשפילד. סבה ודודה היו פקידי איגוד מקצועי. היא למדה בתיכון פרטי ולאחר מכן החלה בלימודי ממשל וכלכלה בבית הספר לכלכלה של לונדון אך עזבה לפני שסיימה כדי ללמוד פוליטיקה באוניברסיטת נוטינגהאם. לאחר סיום לימודיה עבד הייג במחלקת הנוער של המועצה המקומית בשנים 2006–2008, ואז עברה לעבוד כמתאמת השדולה העל-מפלגתית לאחריות תאגידית בינלאומית בפרלמנט. מ-2009 עד 2011 התנדבה כשוטרת במשטרת לונדון. מ-2012 ועד לבחירתה לפרלמנט ב-2015 עבדה הייג בחברת הביטוח אביבה כמנהלת מדיניות ציבורית והייתה אחראית לנושאי ממשל תאגידי ומדיניות השקעות אחראית.
קריירה פוליטית

הייג נבחר כמועמדת מפלגת הלייבור במחוז שפילד הילי במאי 2014, ונבחרה כנציגת המחוז לפרלמנט בבחירות הכלליות של 2015.
בספטמבר 2015 מונתה הייג לשרה לענייני שירות המדינה ורפורמה דיגיטלית בממשלת הצללים של ג'רמי קורבין. בפברואר 2016 נבחרה הייג לחברת הפרלמנט "החרוצה ביותר" מין חברי הפרלמנט החדשים שנבחרו ב-2015. הייג מילאה תפקיד מרכזי בספטמבר 2016 בחשיפה של הפסקת הטבות במס למאות נשים, שנבעה מטעות מצד חברת Concentrix, קבלן משנה של רשות המיסים בבריטניה. בעקבות החשיפה הופסקה ההתקשרות של הרשות עם החברה. בדצמבר 2016 קיבלה הייג איומים על חייה לאחר שקראה לקיים דיון על איסור פעילותה של קבוצת הימין הקיצוני של בריטניה פירסט. משטרת דרום יורקשייר התקינה לחצני מצוקה במשרדה של הייג וכן תגברה את אבטחתה באמצעות שוטרים במדים ושוטרים סמויים.
באוקטובר 2016 מונתה הייג לשרה לענייני כלכלה דיגיטלית בממשלת הצללים. במסגרת תפקידה קידמה מספר תיקונים לחוק הכלכלה הדיגיטלית שעבר ב-2017, בין היתר חובה לתחנות טלוויזיה לכלול כתוביות בתוכן מקוון. כמו כן פעלה להעלאת מודעות לצורך בהגנה על ילדים באינטרנט וברשתות חברתיות.
הייג שמרה על מקומה בפרלמנט גם בבחירות הבזק של 2017, ואחריהן מונתה לשרת המשטרה בממשלת הצללים. הייג קראה להגביר את ההגנה לשוטרים המעורבים במרדף אחר כלי רכב, העלתה לסדר היום את הדאגה לבריאות הנפשית של קציני משטרה, והאשימה את הממשלה באחריות לעלייה בפשיעה בשל הקיצוץ בתקציבי המשטרה ושירותים ציבוריים אחרים.
באוקטובר 2018 הביעה הייג את דאגתה מהצורך של המשטרה להקצות מהתקציב הכללי שלה את תשלומי הפנסיות לעובדיה על חשבון ההגנה על הציבור, וכן מכך שהמשטרה נאלצת להתמודד בכוחות עצמה עם בריאות הנפש של עובדיה, בשל החוסר במימון של מערכת שירותי הבריאות הממלכתית (NHS).
גם בבחירות הכלליות של 2019 נבחרה הייג מחדש, ובאפריל 2020 החליפה את טוני לויד, שאושפז לאחר שנדבק בקורונה, בתפקיד שרה לענייני צפון אירלנד בממשלת הצללים, האישה השנייה אי פעם בתפקיד. ב-29 בנובמבר 2021, במסגרת סבב מינויים של ממשלת הצללים, עברה הייג לשמש כשרת התחבורה.
בעקבות ניצחון הלייבור בבחירות הכלליות של 2024 מונתה הייג לתפקיד שרת התחבורה בממשלתו של קיר סטארמר, והושבעה כחברה במועצה המלכותית.
ב-29 בנובמבר 2024 הודיעה לראש הממשלה סטארמר על התפטרותה, יממה אחרי שפורסם כי דיווחה בטעות בשנת 2013 על גניבת מכשיר סלולרי ובהמשך, כשגילתה שהמכשיר לא גנוב, לא עדכנה בזמן את הגורמים הרלוונטיים שהמכשיר לא נגנב.
גאורג קנטור

| --- | --- |

 לידה:  3 במרץ 1845 האימפריה הרוסית סנקט פטרבורג, רוסיה
 פטירה:  6 בינואר 1918 (בגיל 72) הקיסרות הגרמנית האלה, גרמניה
 שם לידה:  George Ferdinand Ludwig Philipp Cantor 
 ענף מדעי:  מתמטיקה
 מקום מגורים:  האימפריה הרוסית, הרייך הגרמני 
 מקום לימודים:  אוניברסיטת הומבולדט של ברלין  אוניברסיטת האלה-ויטנברג 
 מנחה לדוקטורט:  ארנסט קומר, קארל ויירשטראס 
 מוסדות:  אוניברסיטת האלה-ויטנברג 
 תלמידי דוקטורט:  Alfred Barneck 
 פרסים והוקרה:  מדליית סילבסטר (1904) 
 בן או בת זוג:  Vally Cantor 
 תרומות עיקריות
 אבי תורת הקבוצות
 
גאורג פרדיננד לודוויג פיליפ קנטור (בגרמנית: Georg Ferdinand Ludwig Philipp Cantor;‏ 3 במרץ 1845 – 6 בינואר 1918) היה מתמטיקאי גרמני, אבי תורת הקבוצות העומדת בבסיס המתמטיקה המודרנית.
ביוגרפיה

גאורג קנטור נולד בסנקט פטרבורג, בירת האימפריה הרוסית, כבן בכור מבין שישה ילדים. אביו, גאורג ווֹלדמר קנטור, היה אזרח דני, בן של הסוחר יעקב אברהם קנטור מהקהילה היהודית פורטוגזית בקופנהגן שהמיר את דתו לפרוטסטנטיות לותרנית. אמו, מריה אנה בוהם, הייתה מוזיקאית קתולית ששורשיה מצד אביה במשפחה יהודית מהונגריה. סבו של קנטור מצד האם היה הכנר יליד הונגריה פרנץ לודוויג בהם, ודודה של אמו היה יוזף בהם, גם כן כנר ומנהל הקונסרבטוריון למוזיקה בווינה. עד שהגיע לגיל 11 התגוררה משפחת קנטור בסנקט פטרבורג, בה היה האב סוחר ואחר כך ברוקר מצליח וגאורג גדל כלותרן. עקב בעיות בריאות של אביו, עברה המשפחה ב-1856 לגרמניה, בהתחלה לוויסבאדן ומאוחר יותר לפרנקפורט ולדרמשטאדט. בשנות לימודיו בבית הספר הריאלי ואחר כך בבית הספר למסחר בדרמשטאדט, הצטיין קנטור במתמטיקה, במיוחד בטריגונומטריה, אך גם גילה עניין בתאולוגיה ובפילוסופיה. ב-1862 סיים בהצטיינות את בית הספר. לאור בקשת אביו שילמד הנדסה הוא החל ללמוד בפוליטכניקום של ציריך. לאחר סמסטר אחד החליט ללמוד מתמטיקה באוניברסיטת ברלין, שם למד, בין השאר, אצל קארל ויירשטראס, אצל ארנסט קומר ואצל לאופולד קרונקר. במשך סמסטר אחד בקיץ 1866 למד באוניברסיטת גטינגן. הוא השלים דוקטורט בתורת המספרים ב-1867. ב-1869 הצטרף לסגל אוניברסיטת הַאלֶה (Halle) בגרמניה, שם עבד עד שנת 1913.
ב-9 באוגוסט 1874 נישא לוואלי גוטמן, ידידה יהודיה של אחותו, ולזוג נולדו שישה ילדים.
קנטור סבל מאפיזודות של אופוריה ודיכאון. התקפי הדיכאון שהיו משמעותיים יותר, היו פורצים בדרך כלל בסתיו ומסתיימים באביב או בקיץ. קרוב לוודאי הוא סבל מסוג של הפרעה דו-קוטבית.
ב-1884 חווה התקף דיכאון, התקף מתועד ראשון בסדרה של התקפי דיכאון שימשיכו לייסרו במשך שארית חייו. בין התקף אחד למשנהו המשיך לפתח תאוריות מתמטיות מזהירות. עם זאת, הדיכאונות פגעו בעבודתו המתמטית. ב-1894 פרסם מאמר מוזר למדי, בו וידא את נכונותה של השערת גולדבך עבור המספרים הזוגיים הקטנים מ-1,000. היות שכארבעים שנה קודם לכן ההשערה כבר נבדקה עבור המספרים הזוגיים הקטנים מ-10,000, עבודה זו מעידה כפי הנראה על מצבו הנפשי של קנטור באותה תקופה.
בשנותיו האחרונות הידרדרה בריאותו הנפשית של קנטור, והוא אושפז מדי פעם בבתי חולים לחולי נפש. עבודתו המתמטית כמעט ופסקה, והוא עסק בעיקר בפילוסופיה, בתאולוגיה ובספרות. בין השאר, ניסה להוכיח כי מחזותיו של ויליאם שייקספיר נכתבו למעשה על ידי פרנסיס בייקון (ראו שאלת זהותו של מחבר מחזות שייקספיר). הוא פרש ממשרתו ב-1913, ונפטר מהתקף לב בעת שהיה מאושפז בבית חולים בהאלה בשנת 1918.
עבודתו המתמטית

בתחילה, התמקד מחקרו של קנטור בסדרות טריגונומטריות. ב-1872 פרסם מאמר בו הגדיר את המספרים הממשיים באמצעות סדרות קושי של מספרים רציונליים; הגדרתו (השקולה) של ריכרד דדקינד את המספרים הממשיים באמצעות "חתכי דדקינד" פורסמה מעט מאוחר יותר באותה שנה, ובמאמר המתאר אותה מוזכר מאמרו של קנטור.
ב-1873 הוכיח קנטור כי הן המספרים הרציונליים והן המספרים האלגבריים הם בני-מנייה, דהיינו, קיימת התאמה חד-חד ערכית ועל ביניהם לבין המספרים הטבעיים. בדצמבר 1873 פרסם את הוכחת האי-מנייה הראשונה שלו, לפיה המספרים הממשיים אינם בני מנייה, ופרסם את תגליתו ב-1874. משתי הוכחות אלה נובע כי כמעט כל המספרים הם מספרים טרנסצנדנטיים, שעצם קיומם הוכח רק כעשרים שנה קודם לכן. כמו-כן קנטור הוכיח כי מספר הנקודות על קו ישר "גדול" מאשר מספרם של המספרים הטבעיים, שהוא המספר האינסופי ה"קטן" ביותר.
ב-1877 הוכיח את התוצאה נוגדת-האינטואיציה, כי קיימת התאמה חד-חד ערכית ועל בין קבוצת המספרים הממשיים שבקטע [0,1] לבין המרחב הממשי ה-n ממדי (כאן n מייצג מספר טבעי כלשהו). על כך קנטור אמר: "אני רואה זאת, אך איני מאמין!".
ב-1891 פרסם לראשונה את הוכחת האלכסון של קנטור ואת משפט קנטור. השיטה אותה הגה לצורך ההוכחה קרויה לכסון, ונעשה בה שימוש מרובה מאז, בעיקר במדעי המחשב (למשל להוכחת אי-כריעות בעיית העצירה).
ב-1895 וב-1897 פרסם את שני מאמריו החשובים האחרונים. אף על פי שחלפו רק שישה חודשים בין זמני כתיבתם של מאמרים אלה, קנטור עיכב את פרסום המאמר השני משום שקיווה לכלול בו הוכחה של השערת הרצף עליה עבד, ללא הצלחה, במשך שנים רבות. הוא לא מצא הוכחה זו (כיום ידוע כי השערת הרצף היא עצמאית ביחס למערכת שבה עבד קנטור, ולכן לא קיימת לה הוכחה במסגרתה), אך המאמר השני תיאר את תורתו בדבר קבוצות סדורות היטב ומספרים סודרים. בשנת 1897 פרסם את ספרו החשוב ביותר על אודות קבוצות המספרים האינסופיים. הוא פיתח חשבון של מספרים אינסופיים בדומה לחשבון הקיים בקבוצות של מספרים סופיים. את העוצמה של המספרים הטבעיים סימן באות העברית  \aleph _{0} (קרי: אָלֶף אֶפֶס), ואת עוצמת הרצף סימן באות  \aleph , שהם הסימונים המקובלים בקרב המתמטיקאים עד היום.
יחס עמיתיו המתמטיקאים

הוכחתו של קנטור, לפיה יש גדלים שונים של אינסוף וכי קבוצות שמספר איבריהן אינסופי יכולות להיות שונות זו מזו ב"מספר איבריהן", הייתה תחילתה של פעילות ענפה בתחום זה. עבור המתמטיקאים בני זמנו היה האינסוף דבר מה מעורפל, שהבנתו בלתי ניתנת להשגה. כתב העת שאליו שלח את מאמרו שהתפרסם בשנת 1874 סירב לפרסמו וקנטור נתקל בהתנגדות עזה מצד מתמטיקאים רבים בני זמנו, ובמיוחד מצד לאופולד קרונקר. לבסוף ראו אור כל רעיונותיו בדבר האינסוף, אולם אלה נותרו שנויים במחלוקת עוד שנים אחדות, בטענה שנושא זה חורג מן המתמטיקה אל המטאפיזיקה. ההתנגדות גרמה לכך שהוא נותר כל חייו במשרה אקדמית באוניברסיטה מהדרג השלישי (אוניברסיטת האלה) ולא הצליח להתברג באחת מהאוניברסיטאות המובילות כיאה לתרומתו המדעית. רק בערוב ימיו הוכרה תרומתו האדירה למתמטיקה, עליה אמר המתמטיקאי דויד הילברט: "אף אחד לא יגרש אותנו מגן העדן שקנטור יצר".
על אופי המחלוקת בין קנטור לבני דורו עמד אי"י פוזננסקי:
משפטים ורעיונות על שמו

משפט קנטור לרציפות במידה שווה - משפט הקובע שפונקציה רציפה בקטע סגור רציפה בו במידה שווה.
משפט קנטור-שרדר-ברנשטיין - משפט הקובע שאם קיימות שתי התאמות חד-חד ערכיות מקבוצה  \ A לקבוצה  \ B ומקבוצה  \ B לקבוצה  \ A, אזי עוצמת שתי הקבוצות שווה.
האלכסון של קנטור - ההוכחה שקבוצת המספרים הממשיים אינה בת מנייה.
משפט קנטור - משפט הקובע שעוצמת כל קבוצה קטנה מעוצמת קבוצת החזקה שלה.
משפט החיתוך של קנטור - משפט המגדיר תנאי מספיק והכרחי לכך שמרחב מטרי נתון יהיה מרחב מטרי שלם.
הלמה של קנטור - מקרה פרטי של משפט החיתוך של קנטור עבור  \ \mathbb {R} .
משפט קנטור-בנדיקסון - משפט הקובע שכל קבוצה סגורה בישר הממשי היא איחוד זר של קבוצה מושלמת וקבוצה בת-מנייה.
הפרדוקס של קנטור - סתירה שהתגלתה בתורת הקבוצות הנאיבית.
קבוצת קנטור - דוגמה לפרקטל בעל תכונות טופולוגיות מעניינות.
פונקציית קנטור - פונקציה פתולוגית המבוססת על קבוצת קנטור.
פרסים ואותות הוקרה

1889 - מונה לחבר באקדמיה לאופולדינה בעיר האלה.
1904 - קיבל את מדליית סילבסטר של החברה המלכותית בלונדון.
היה היושב-ראש הראשון של איגוד המתמטיקאים הגרמנים.
הנצחה

1990 - איגוד המתמטיקאים הגרמנים DMV התחיל להעניק כל שנתיים מדליית קנטור על תרומות מדעיות יוצאות דופן בתחום המתמטיקה.
2011 - על בית הולדתו של קנטור בסנקט פטרבורג הוצב לוח זיכרון.
בעיר האלה רחוב וגימנסיה נקראו על שמו.